โปรดอย่าถาม
ต้องบอกว่า รมณ์บ่จอยอ่ะ
2 มี.ค. 2556

ต้องบอกว่า รมณ์บ่จอยอ่ะ 
วานนี้นักข่าวดักรอ กิตติรัตน์ ณ ระนอง รองนายกรัฐมนตรีและ รมว.คลัง หัวหน้าทีมเศรษฐกิจของรัฐบาล ยิ่งลักษณ์ ชินวัตร เพื่อสอบถามเรื่องนโยบายรัฐบาลในการลดราคาจำนำข้าวทุกเมล็ดตันละ 1.5 หมื่นบาท




 
ซักปุ๊บ เดอะโต้งสวนหมัดปั๊บ “ผมไม่ขอตอบเรื่องโครงการรับจำนำข้าว ทั้งกรณีที่รัฐบาลจะลดราคาจำนำข้าวเหลือ 1.3 หมื่นบาทต่อตัน จาก 1.5 หมื่นบาทอต่อตัน และกรณีที่ธนาคารเพื่อการเกษตรและสหกรณ์การเกษตร (ธ.ก.ส.) มีปัญหาสภาพคล่องใช้รับจำนำข้าว เนื่องจากกระทรวงพาณิชย์ระบายข้าวไม่ได้ ทำให้ไม่มีเงินมาใช้คืน”
“เรื่องนี้คุณบุญทรง เตริยาภิรมย์ รมว.พาณิชย์ ได้ออกมาปฏิเสธแล้วว่า กระแสข่าวดังกล่าวไม่เป็นความจริง ดังนั้นจึงต้องเคารพต่อการชี้แจงของผู้ที่รับผิดชอบ” กิตติรัตน์ กล่าว
พอตั้งท่าจะถูกซักหนักมากขึ้นไปเรื่อยๆ กิตติรัตน์มีท่าทีไม่พอใจที่ถูกถามเรื่องปัญหาโครงการรับจำนำข้าวของรัฐบาล และได้เลิกให้สัมภาษณ์ทันที 
โดยบอกว่า ผมมีประชุมต่อที่ทำเนียบรัฐบาลครับ! โปรดอย่าถาม